Datum: 28. 9. 2020

Spoštovani,

objavljamo odgovore na vprašanja gospodarskih subjektov za javno naročilo št. VKS-176/20 Obnova vodovoda med vodarno Brest in Tomišljem po metodi brez izkopa, ki smo jih prejeli preko Portala javnih naročil.

VPRAŠANJE:

pozdravljeni!
Kot naročnik javnega naročila JN 005793/2020-W01 v točki 3.2.6 Reference, kot referenčni pogoj navajate:
''Ponudnik mora s potrjenimi referenčnimi izjavami s strani dejanskih investitorjev v ponudbi izkazati, da je v zadnjih petih (5) letih pred oddajo ponudbe, kvalitetno in pravočasno ter v skladu s sklenjeno pogodbo izvedel: vsaj eno (1) obnovo cevovodov DN300 ali več po metodi brez izkopa (z »uvlačenjem« cevi) v min. skupni dolžini 3.000 m', od tega vsaj ena (1) obnova izkazovati izvedbo z enkratnim uvlačenjem v min. dolžini 750 m'''.

Opozarjamo, da naročnik v zahtevanem referenčnem pogoju zahteva dolžino, ki ni sorazmerna z zahtevano izvedbo in v ničemer ne predstavlja naročniku dodatnega zagotovila oziroma izkaza usposobljenosti gospodarskega subjekta. Skladno s tem predlagamo, da naročnik zmanjša zahtevano referenčno dolžino v min. skupni dolžini na 1500 m. Takšna referenca bi bila tudi edina sorazmerna glede na predvideno dolžino del, ki je predmet javnega naročila.

ODGOVOR:

Referenčni pogoj je zapisan zelo ohlapno, vendar s 3 (tremi) pogoji:

- 1 (ena) referenca z enkratnim uvlačenjem v min. dolžini 750 m'

- min. premer obnovljenih cevovodov DN300

- v zadnjih 5 (petih) letih vsaj 3.000 m' obnovljenih cevovodov po metodi uvlačenja  (skupna dolžina lahko večjega števila referenčnih objektov)

Ker je cevovod, ki je predmet razpisanih del zelo pomemben pri ustrezni in varni vodooskrbi Ljubljane z okolico, si kot naročnik pridržujemo pravico izbrati izvajalca, ki je v, z razpisno dokumentacijo, določenem obdobju izvedel večje število tovrstnih sanacij cevovodov.

Naročnik pogoja ne bo spreminjal.

VPRAŠANJE:

Ali je mogoče čas v katerem so pridobljene reference raztegniti na dobo 10 let?

ODGOVOR:

Naročnik referenčnega obdobja ne bo spreminjal.

VPRAŠANJE:

Pozdravljeni,
v zahtevah za tehnično usposobljenost izvajalca je zapisana zahteva, da je izvajalec uspešno zaključil (z zagonom v električno omrežje) postavitev sončnih elektrarn s skupno močjo vsaj 1,1MW od tega vsaj eno (1) sončno elektrarno z močjo nad 400kW, za katero je bilo pridobljeno tudi uporabno dovoljenje in uspešno zgraditi vsaj eno (1) transformatorsko postajo velikosti najmanj 1MW v obdobju od 1.1.2015 do roka za oddajo prijav.

Ker vemo, da je zanimanje za fotovoltaiko po ukinitvi sistema podpor upadlo, se le te v zadnjih letih tudi niso gradile. V zadnjem obdobju pa so se pričele graditi elektrarne za samooskrbo, ki pa so precej manjših moči kot zahtevanih 400 kWp. Zato predlagamo, da se obdobje za reference razširi na obdobje 10 let. S tem boste razširili krog potencialnih ponudnikov, še vedno pa ostaja zahteva po izkušnjah za gradnjo večjih elektrarn.

ODGOVOR:

Naročnik se zaveda trenutnega stanja na trgu izgradnje fotovoltaike, zato je z omejitvijo obdobja od 1.1.2015 dalje postavil tudi sorazmerno nizke referenčne pogoje tako za ponudnika (referenčno zahtevo po 1,1MW lahko izpolnijo z večjim številom manjših sončnih elektrarn in hkrati zgolj z dokazilom o izgradnji ene malo večje sončne elektrarne s pridobljenim uporabnim dovoljenjem) kot tudi za strokovni kader.  Ob

določanju referenčnega obdobja se je naročniku porajalo kar nekaj vprašanj glede stanja tehnike, materiala in znanja ter dosegljivosti kadra, kot tudi posledično postavitve višjih zahtev tako za ponudnike kot tudi za strokovni kader.

Zato naročnik referenčnega obdobja in postavljenih pogojev ne bo spreminjal.

Lepo pozdravljeni!

JAVNI HOLDING Ljubljana, d.o.o.

Sektor za javna naročila